**แบบฟอร์มการเขียนแบบถอดประสบการณ์การเรียนรู้**

**ด้านประเด็นความรู้เทคนิคการเรียนการสอนที่เน้นผู้เรียนเป็นสำคัญ**

**1. ชื่อ-สกุล ผู้เล่าเรื่อง**  ปรีชยา กิตติไพศาลศิลป์ คณะวิชา/หน่วยงาน สถาบันการทูตและการต่างประเทศ

**2. ชื่อ-สกุล ผู้บันทึก** ปรีชยา กิตติไพศาลศิลป์ คณะวิชา/หน่วยงาน สถาบันการทูตและการต่างประเทศ

**3. บทบาท หน้าที่และความรับผิดชอบของผู้เล่าเรื่อง**

 ภาระงานหลัก คือ อาจารย์ประจำสถาบันการทูตและการต่างประเทศ

ภาระงานรอง คือ เลขานุการประจำสถาบันการทูตและการต่างประเทศ

**4. เรื่องที่เล่า**

 การจัดการเรียนการสอนโดยใช้ภาษาอังกฤษเป็นภาษาหลัก (หลักสูตรนานาชาติ)

**5. ความเป็นมาของเรื่องที่เล่า**

 เนื่องด้วยสถาบันการทูตและการต่างประเทศ การเปิดสอนทั้งในหลักสูตรปริญญาตรี สาขาการเมือง เศรษฐกิจและพัฒนาการระหว่างประเทศ (ภาคภาษาอังกฤษ) และ หลักสูตรปริญญาโท สาขาการทูตและการต่างประเทศ เนื่องจากทางสถาบันฯ เล็งเห็นถึงความสำคัญของหลักสูตรนานาชาติด้านการเมือง เศรษฐศาสตร์ กฎหมาย วัฒนธรรม และความสัมพันธ์ระหว่างประเทศ โดยตลอดเวลาหลายปีที่ผ่านมา ทางสถาบัน มีการพัฒนาปรับปรุงอย่างต่อเนื่อง มีอาจารย์จากมหาวิทยาลัยชั้นนำในต่างประเทศ และนักการทูตมาบรรยายเพิ่มเพิ่มพูนความรู้แก่นักศึกษา ทั้งในภาคทฤษฎีและภาคปฏิบัติซึ่งมาจากแวดวงการศึกษา ภาคราชการ และภาคธุรกิจระหว่างประเทศ นอกจากนี้ นักศึกษา ยังมีโอกาสฝึกงาน และเข้าร่วมโครงการแลกเปลี่ยนกับมหาวิทยาลัยและองค์กรชั้นนำต่างๆ

 ทั้งนี้ ในปีการศึกษาที่ 2558 ภาคเรียนที่ 2 ทางสถาบันฯได้เปิดวิชาโดยใช้ภาษาอังกฤษเป็นภาษาหลัก ดังต่อไปนี้

วิชา Foreign policy analysis สอนโดย ท่านทูต สมปอง สงวนบรรพ์

คณะบดีสถาบันการทูตและการต่างประทศ

วิชา Public Policy Analysis สอนโดย ดร. ดนุวัส สาคริก

วิชา ASEAN integration สอนโดย ดร. ดนุวัส สาคริก

วิชา Thai business and politics สอนโดย ดร. ดนุวัส สาคริก

วิชา Current Issues in PPE สอนโดย ดร. ดนุวัส สาคริก

วิชา Introduction to politics สอนโดย อาจารย์ชาคริต เทียบเธียรรัตน์

วิชา Asian History สอนโดย อาจารย์ชาคริต เทียบเธียรรัตน์

วิชา Buddhist philosophy and democracy สอนโดย อาจารย์ชาคริต เทียบเธียรรัตน์

วิชา Comparative political system สอนโดย อาจารย์ชาคริต เทียบเธียรรัตน์

วิชา Theories of democracy สอนโดย อาจารย์ Benjamin King

วิชา International political economy สอนโดย อาจารย์ Benjamin King

วิชา Current ethical issue สอนโดย อาจารย์ Benjamin King

วิชา Element of Philosophy I สอนโดย อาจารย์ ปรีชยา กิตติไพศาลศิลป์

วิชา Chinese philosophy สอนโดย อาจารย์ ปรีชยา กิตติไพศาลศิลป์

วิชา International peace and securities สอนโดย อาจารย์ ปรีชยา กิตติไพศาลศิลป์

วิชา International experience สอนโดย อาจารย์ ปรีชยา กิตติไพศาลศิลป์

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

 ในด้านการเรียน การสอน การศึกษา การมองปัญหาและการวิเคราะห์วิธีแก้ไขปัญหา จะใช้หลักการเข้าสู่ปัญหาแบบสหวิทยาการ (Multi-disciplinary approach) ซึ่งจะเชื่อมโยงอย่างสมดุลกับการศึกษาภาคปฏิบัติ ซึ่งนักศึกษาจะสามารถนำไปใช้ในการประกอบวิชาชีพได้อย่างมีประสิทธิภาพและประสิทธิผลต่อไป

 ทางสถาบันฯ ใช้ภาษาอังกฤษเป็นภาษาหลักในการเรียนการสอน โดยเน้นให้นักศึกษามีโอกาสฝึกฝนการใช้งานภาษาอังกฤษทั้งการพูด ฟังอ่านเขียน ตลอดจนเน้นให้นักศึกษาได้ค้นคว้านอกเวลา และมีกิจกรรมอื่นๆเสริม เพื่อให้นักเรียนได้มีผลสัมฤทธิ์ในการใช้ภาษาอังกฤษในการสื่อสารให้ดีมากขึ้น อาทิ วิธีกาสอนแบบอภิปราย (Discussion Method) ซึ่งเป็นวิธีการสอนที่มุ่งให้นักศึกษา รู้จักการทำงานเป็นกลุ่ม รวมพลังความคิดเพื่อพิจารณาหาทางแก้ไขปัญหา หาข้อเท็จจริงเป็นหมู่คณะ และวิธีการสอนแบบโครงการ (Project Method) โดยเน้นให้นักศึกษาทำกิจกรรมเป็นกลุ่ม โดยนักศึกษาจะดำเนินการอย่างอิสระ และมีอิสระในการใช้ภาษาในสาขาการเรียนที่เกี่ยวข้องได้อย่างเต็มที่ เป็นต้น

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

 ทางสถาบันฯ มีการประเมินประสิทธิผลของการสอนในหลากหลายรูปแบบ เพื่อใช้ประเมินคุณภาพความสำเร็จและพัฒนาต่อไป ต่อไปนี้ 1) การประเมินกลยุทธ์การสอน ทางสถาบัน มีระบบกลไกในการประเมินกลยุทธ์การสอนด้วยการประเมินจากนักศึกษาทุกรายวิชา การประเมินจากการสังเกตการณ์ของผู้อำนวยการหลักสูตร และผู้บริหารระดับรองคณบดี และคณบดีรวมทั้งเพื่อนอาจารย์ที่สอนร่วมในวิชา และ 2 ) การประเมินหลักสูตรในภาพรวม โดยจะประเมินจากคุณภาพการพัฒนาการของนักศึกษาที่เรียนในรายวิชาต่างๆในแต่ละรุ่นด้วยการสังเกตจากผลงาน สังเคราะห์ความสามารถในการพัฒนาและข้อโต้แย้งเชิงสร้างสรรค์ และผลงานวิทยานิพนธ์ของนักศึกษาจะถูกประเมินโดยคณะอาจารย์และผู้ทรงคุณวุฒิ

ในส่วนประสบการณ์ที่นักศึกษาได้รับ ทางสถาบันฯ ได้จัดการเรียนรูปแบบสหวิทยาการ (Multi-disciplinary approach)โดยได้พานักศึกษาเรียนรู้นอกห้องเรียน เช่น การพาไปดูงานที่ The United Nations Economic and Social Commission for Asia and the Pacific (ESCAP) การจัดสัมมนาระหว่าง IDIS และ Royal University of Phnom Penh การจัดสัมมนา meet the diplomat ทุกๆ เดือน โดยที่ทางสถาบันจะเชิญนักการทูตจากกระทรวงการต่างประเทศทั้งไทยและต่างประเทศมาบรรยายแก่นักศึกษา และการจัดการดูงานต่างประเทศ โดยในภาคเรียนที่ผ่านมา ทางสถาบันฯ ได้พานักศึกษาไปดูงานที่กัมพูชาและเวียดนามเป็นเวลา 6 วัน โดยเน้นการดูงานที่สถานที่ราชการสำคัญต่างๆ และพิ้นที่ทางประวัติศาสตร์เพื่อเพิ่มพูนความรู้รอบตัวและประสบการณ์ต่างแดนแก่นักศึกษา

**แบบฟอร์มการเขียนแบบถอดประสบการณ์การเรียนรู้**

**ด้านความรู้การเผยแพร่ผลงานวิจัยและงานสร้างสรรค์**

**1. ชื่อ-สกุล ผู้เล่าเรื่อง**  ปรีชยา กิตติไพศาลศิลป์ คณะวิชา/หน่วยงาน สถาบันการทูตและการต่างประเทศ

**2. ชื่อ-สกุล ผู้บันทึก** ปรีชยา กิตติไพศาลศิลป์ คณะวิชา/หน่วยงาน สถาบันการทูตและการต่างประเทศ

**3. บทบาท หน้าที่และความรับผิดชอบของผู้เล่าเรื่อง**

 ภาระงานหลัก คือ อาจารย์ประจำสถาบันการทูตและการต่างประเทศ

ภาระงานรอง คือ เลขานุการประจำสถาบันการทูตและการต่างประเทศ.............................................................................................................................................................................................

**4. เรื่องที่เล่า**

 ความรู้การเผยแพร่ผลงานวิจัยของคณะอาจารย์ประจำสถาบันการทูตและการต่างประเทศ

**5. ความเป็นมาของเรื่องที่เล่า**

 อาจารย์ประจำสถาบันการทูตและการต่างประเทศมีหน้าที่รับผิดชอบการจัดการเรียนการสอนในหลักสูตร รวมถึงการพัฒนาศักยภาพบุคคลและการทำวิจัย ทั้งในระดับภูมิภาค ระดับชาติและระดับนานาชาติในสาขาวิชาที่เกี่ยวข้อง รวมถึงการสร้างเครือข่ายทางวิชาการเชิงสหวิทยาการ เพื่อนำไปสู่การผลิต เผยแพร่งานวิจัย และเพื่อเป็นประโยชน์แก่ส่วนรวมและประเทศชาติต่อไป

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

 6.1 **วิธีการ/ขั้นตอน หรือกระบวนการที่ทำให้งานนั้นประสบความสำเร็จ และเทคนิคหรือกลยุทธ์ที่ใช้**

ทางสถาบันฯ มีการดำเนินงานแตกต่างกันไปตามสาขาที่ถนัดของอาจารย์แต่ละท่าน อย่างไรก็ตาม ทางสถาบันฯได้กำหนดแนวทางขั้นต้นในการนำเนินการทำวิจัย ดังต่อไปนี้

1. กำหนดวัตถุประสงค์การวิจัย

การกำหนดวัตถุประสงค์ในการวิจัย โดยจะต้องกำหนดข้อความที่เป็นปัญหาและวัตถุประสงค์ในการวิจัย ตามความสนใจและสาขาที่เกี่ยวข้อง

1. กำหนดกรอบแนวคิดการวิจัย

ประมวลเอกสารที่เกี่ยวข้อง การทบทวน ทฤษฎี เอกสาร และงานวิจัยที่เกี่ยวข้อง เพื่อทำให้ทราบถึงแหล่งข้อมูลต่างๆ ที่ไม่เคยทราบมาก่อน และช่วยให้มองเห็นการวิจัยของตนว่ามีส่วนเกี่ยวข้องกับการวิจัยอื่นๆ อย่างไร นอกจากนั้นยังช่วยให้มีความคิดใหม่ๆ และวิธีการใหม่ๆ ในการทำวิจัย

1. การเก็บรวบรวมข้อมูล

สร้างเครื่องมือวิเคราะห์ข้อมูล โดยอ้างอิงจากหลักฐานต่างๆ อาทิ การวิเคราะห์ข้อมูลและสถิติที่ใช้

1. สรุป อภิปรายผล ข้อเสนอแนะ

สรุปผลการวิจัยโดยชี้แจงความคิดเห็น ข้อเสนอแนะการการพัฒนาในอนาคต

**6.2 ผลงานการวิจัยของอาจารย์ประจำสถาบันฯ ในปี 2559 ที่ตีพิมพ์แล้วมีดังต่อไปนี้**

1. Sagarik, D. (2016) *The determinants of Health Expenditures in ASEAN Region: Theory and Evidence*. 7(1). *S*AGE Publication.
2. Sagarik, D. (2016) *The role of microfinance in advancing smallholder agriculture Academic*. 76(3). FORA Publication. 67-71.

6.3 **ผลงานการวิจัยของอาจารย์ประจำสถาบันฯ ที่กำลังดำเนินการ**

1. งานวิจัยของอาจารย์ชาคริต เทียบเธียรรัตน์ เรื่อง นาวิกโยธินปฎิรูปการทูตทางทหาร (soft power) ดำเนินการภายใต้การสนับสนุนของสำนักงานคณะกรรมการวัฒนธรรมแห่งชาติ (สวช.)
2. งานวิจัยของอาจารย์ชาคริต เทียบเธียรรัตน์ และอาจารย์จิระโรจน์  มะหมัดกุล ร่วมกับสถาบันทางคลังปัญญา
3. งานวิจัยของอาจารย์ชาคริต เทียบเธียรรัตน์ ร่วมกับสสช.

 6.4 **อุปสรรคหรือปัญหาในการวิจัย และแนวทางการแก้ไข**

 อุปสรรคที่สำคัญที่สุดในกระบวนการวิจัยคือ ปัญหาเรื่องการจัดการเวลา เนื่องจากคณาจารย์มีภาระงานสอนประจำและภาระงานบริหารทำให้ระทบต่อการจักสรรเวลาในการหาข้อมูล วิเคราะห์ และเขียนรายงานวิจัย นอกจากนั้น ยังมีปัญหาในด้านระบบสนับสนุนในการทำวิจัย เช่น แหล่งข้อมูลการอบรมข้อมูล และความรู้ใหม่ๆ ด้านการวิจัยให้กับอาจารย์ เนื่องจากระบบห้องสมุดและระบบคลังข้อมูลของมหาลัยไม่เพียงพอต่อความต้องการของทั้งนักศึกษาและอาจารย์ ทำให้เป็นอีกหนึ่งอุปสรรคในการทำรายงานงิจัยที่สมบูรณ์

ในส่วนแนวทางแก้ไขนั้น เป็นไปตามความสะดวกของอาจารย์แต่ละท่านแตกต่างกันไป โดยอาจารย์บางท่านเลือกใช้แหล่งข้อมูลเสริมจากเครือข่ายนักวิชาการต่างๆ อาทิ สำนักงานคณะกรรมการวิจัยแห่งชาติ (วช.) วารสารต่างประเทศ และห้องสมุดมหาลัยอื่นๆ

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

การวิจัยช่วยทำให้อาจารย์ได้รับความรู้ใหม่ ซึ่งทำให้อาจารย์สามารถพัฒนาศักยภาพๆ ทั้งทางด้านทฤษฎีและปฏิบัติในสาขางานวิจัยที่เกี่ยวข้องได้มากยิ่งขึ้น นอกจากนั้น งานวิจัยเชิงสร้างสรรค์สามารถช่วยในด้านการกำหนดนโยบาย การวางแผนของสาขาที่เกี่ยวข้องให้เป็นได้อย่างถูกต้อง และจะทำให้ทราบข้อเท็จจริงต่าง ๆ ซึ่งนำมาใช้เป็นประโยชน์เพื่อการปรับปรุงหรือพัฒนาบุคคลและหน่วยงานต่าง ๆ ให้เจริญก้าวหน้าดียิ่งขึ้นนอกจากนั้น การวิจัยจะช่วยกระตุ้นให้คณาจารย์มีเหตุผล รู้จักคิด และค้นคว้าหาความรู้อยู่เสมอ และ ช่วยกระตุ้นคณาจารย์ให้มีการใช้ผลการวิจัยและทำงานค้นคว้าวิจัยต่อไป